อยากจะปรึกษาคะคือเราอายุ20สูง155น้ำหนัก37และมันก็ค้างอยู่แบบนี้มาหลายเดือนแล้วทั้งๆที่กินเยอะนะคะแต่น้ำหนักไม่ขึ้นซะทีคุณช่วยแนะนำทีได้ไหมคะว่าควรทำอย่างไรให้น้ำหนักขึ้น ขอบสำหรับคำตอบล่วงหน้าค่ะ
สวัสดีค่ะ เมื่อคำนวณค่าดัชนีมวลกาย (body mass index = BMI) ของ จะได้ = 15.4 ซึ่งอยู่ในเกณฑ์น้ำหนักน้อยระดับ 3 (underweight) ให้ลองพิจารณาดังนี้หากเป็นคนที่มีน้ำหนักปกติตามเกณฑ์มาตราฐานหรืออ้วนมาก่อน แล้วน้ำหนักลดลงรวดเร็ว หรือน้ำหนักยังคงเรื่อยๆ แม้จะทานอาหารได้ตามปกติ รวมถึงบุคคลในครอบครัวมีรูปร่างปกติ ไม่ได้ผอม จำเป็นต้องสาเหตุของการมีน้ำหนักน้อยกว่าปกติก่อนค่ะ ซึ่งสาเหตุอาจเกิดจากไทรอยด์เป็นพิษเป็นเบาหวาน ความผิดปกติของโรคระบบทางเดินอาหาร เช่น ระบบย่อยอาหารและดูดซึมทำงานผิดปกติ ลำไส้แปรปรวน โรคพยาธิ รวมถึงมะเร็งชนิดต่างๆ เป็นต้นแต่หากมีรูปร่างผอมมาตั้งแต่วัยรุ่นแล้ว และไม่ได้มีน้ำหนักลดลงเรื่อยๆ รวมทั้งคนในครอบครัวมีรูปร่างผอม ก็ไม่น่าเกิดจากการเป็นโรคการเพิ่มน้ำหนักจึงต้องใช้เวลาและความพยายาม โดยหลักคือการทานให้ได้พลังงานมากกว่าที่ใช้ไป โดยทั่วไปคือประมาณ 1500 กิโลแคลอรี่ต่อวัน แต่หากมีการใช้พลังงานมาก เช่น ทำงานที่ต้องมีการยกของหรือเดินทั้งวัน จำนวนแคลอรี่ที่ต้องได้จากอาหารก็ต้องมากกว่านี้หลักการทาน คือทานอาหารที่มีประโยชน์ให้ครบ 5 หมู่ ไม่ควรเน้นทานเฉพาะแต่โปรตีนหรือไขมันเพราะอาจไม่ได้สารอาหารครบถ้วนตามที่ร่างกายต้องการ ซึ่งเป็นสาเหตุหนึ่งที่ทำให้ผอมได้ ควรทานหลายมื้อขึ้น เช่น วันละ 4- 5 มื้อ นอกจากนี้ไม่ควรทานน้ำหวานหรือของหวานเพราะอาจทำให้อิ่มและทำให้การทานอาหารที่มีประโยชน์ลดลง รวมถึงไม่ควรเลือกดื่มนมรสหวาน หรือนมเปรี้ยว เพราะจะทำให้ได้ปริมาณน้ำตาลมากเกินไปและอิ่มเร็ว อาหารว่างที่ควรเลือกทาน เช่น โยเกิร์ตรสธรรมชาติ หรือนมถั่ว รวมถึงถั่วต่างๆ และที่สำคัญคือผลไม้ เพื่อให้ได้วิตามินและเกลือแร่ครบถ้วน รวมทั้งเลือกวิธีออกกำลังกายที่ช่วยเพิ่มมวลของกล้ามเนื้อ เช่น การยกน้ำหนัก เล่นโยคะ แทนการออกกำลังกายที่เน้นการเผาผลาญ เช่น การวิ่งหรือเต้นต่างๆ การว่ายน้ำ เป็นต้น